| * v
* r
Venemaa sissetung Ukrainasse |
| --- |
| 
**Pealetung Kiievile**
**Antonovi lennujaam** **·**  Tšornobõl **·**  Hostomel **·**  Ivankiv **·**  **Kiiev** (kaubanduskeskuse pommitamine **·**  konvoi Kiievis) **·**  Vassõlkiv **·**  Butša (veresaun) **·**  Irpin (pagulaskolonni pommitamine) **·**  Makariv **·**  Moštšun **·**  Brovarõ **·**  Slavutõtš **·**  Romnõ **·**  Borodjanka **·**  Hluhhiv **·**  Konotop **·**  Sumõ (ammoniaagi leke) **·**  Trostjanets **·**  **Tšernihiv** (pommitamine 3. märtsil **·**  leivasaba rünnak 16. märtsil **·**  Raketirünnak 19. augustil) **·**  Ohtõrka **·**  Lebedõn **·**  Kirde-Ukraina ja Venemaa piirilahingud **·**  Desna

**Vene-Ukraina sõja idarinne**
**Marjinka** **·**  **Avdijivka** **·**  **Mariupol** (haigla pommitamine **·**  teatri pommitamine **·**  kunstikooli pommitamine) **·**  **Harkiv** (kobarpommitamine veebruaris **·**  valitsushoone õhurünnak **·**  kobarpommitamine märtsis **·**  kobarpommitamine aprillis **·**  ühiselamute pommitamine) **·**  Tšuhujivi õhuväebaas  **·** Volnovahha (veresaun) **·**  **Izjum** (veresaun) **·**  Stara Krasnjanka **·**  Trostjanets **·**  Donetsk
(märtsirünnak **·**  juunirünnak **·**  septembrirünnak) **·**  Rubižne **·**  Popasna **·**  Kramatorsk (rünnak raudteejaamale **·**  rünnak restoranile) **·**  Slovjanski rinne **·**  **Donbassi lahing** (Kreminna **·**  Siverskõi Donets **·**  Bilohorivka (kooli pommitamine) **·** **Sjevjerodonetski**
 **·**  Toškivka **·**  1. Lõman **·**  Svjatohirsk **·**  **Lõssõtšansk** **·**  Siversk **·**  Tšassiv Jar **·**  Piskõ **·**  Olenivka veresaun **·**  **Bahmut** **·**  **Soledar**) **·**  Vuhledar **·**  Makijivka **·**  **Harkivi vasturünnak** (Balaklija **·**  Kupjansk (tsiviilkonvoi pommitamine) **·**  2. Lõman) **·**  **Luhanski oblasti rinne** **·**  Lõmani kobarpommitamine **·**  Kostjantõnivka **·**  Hroza **·**  Novõi Korotõtš

**Vene-Ukraina sõja lõunarinne**
**Herson** **·**  **Melitopol** **·**  **Mõkolajiv** (kobarpommitamine **·**  valitsushoone õhurünnak) **·**  Tšornobajivka **·**  Enerhodar (Zaporižžja TEJ) **·**  **1. ja 2. Voznessensk** **·**  Huljaipole **·**  Orihhiv **·**  Davõdiv Brid **·**  Krimm (Novofedorivka **·**  1. Krimmi sild **·**  1. Sevastopoli mereväebaas **·**  2. Krimmi sild **·**  2. Sevastopoli mereväebaas) **·**  **Hersoni vasturünnak** (Eellugu (Nova Kahhovka) **·**  **Hersoni vabastamine**) **·**  Dnepr (Kahhovka pais) **·**  **2023. aasta Ukraina vasturünnak** **·**  Zaritšne

**Teised piirkonnad**
Zaporižžja (tsiviilkonvoi pommitamine **·**  elamute pommitamine) **·**  Ivano-Frankivsk **·**  Krõvõi Rih **·**  Lviv **·**  Odessa **·**  Žõtomõr **·**  Rivne **·**  Vinnõtsja **·**  Dnipro (2023. aasta elamu pommitamine) **·**  Javoriv **·**  Hmelnõtskõi **·**  Krementšuk **·**  Serhijivka **·**  Tšaplõne **·**  Ukraina taristu pommitamine (Slovjansk **·**  Uman **·**  Pokrovsk (2023. aasta rünnakud **·**  2024. aasta rünnakud) **·**  2023. aasta 29. detsembri õhurünnakud)

**Mereväe operatsioonid**
Maosaar **·**  Berdjansk **·**  *Moskva*

**Ülekandumine ja piiriülesed juhtumid**
Lääne-Venemaa (Millerovo **·**  Djagilevo ja Engels **·**  Brjanski oblast **·**  Belgorodi oblast **·**  Moskva (Droonirünnak Kremlile **·**  2023. aasta 30. mai droonirünnak Moskvale)) **·**  Transnistria  **·** Poola (Przewodów)  **·**  Valgevene (Rünnak Matšulištši õhuväebaasile)

**Vastupanu**
Ukraina vastupanu **·**  Valgevene ja Venemaa partisaniliikumine (raudteesõda Valgevenes **·**  raudteesõda Venemaal **·**  sõjaväekomissariaatide rünnakud (Ust-Ilimski sõjaväekomissariaadi tulistamine) **·**  Peterburi pommiplahvatus)

**Seotud**
Zagrebi Tu-141 õnnetus **·**  salapärased tulekahjud Venemaal **·**  Nord Streami torujuhtme sabotaaž **·**  Tulistamine Soloti sõjaväepolügoonis **·**  kopteriõnnetus Brovarõs **·**  Musta mere droonijuhtum **·**  Belgorodi kogemata pommitamine **·**  Wagneri mäss **·**  Wagneri grupi lennuõnnetus **·**  Operatsioon Sõnõtsja **·**  2024. aasta Iljušin Il-76 allatulistamine Korotšas |

President Zelenskõi Bahmuti kaitsjatega kohtumas detsembris 2022
Lahingukaart, märts 2023
**Bahmuti lahing** (ukraina keeles *Битва за Бахмут*) on 2022. aastal alanud lahing Vene ja Ukraina vägede vahel Bahmuti linna (vene allikates Artjomovsk) pärast.

Sõjalised operatsioonid Bahmuti linnas ja selle lähiümbruses on osa suuremast lahingust Donbassi pärast. Linna ja selle ümbruse enda käes hoidmine on mõlema sõdiva poole jaoks suure strateegilise, vaimse ja moraalse tähtsusega.

Üldkirjeldus
------------

2022. aasta sügisel, pärast Ukraina vägede Harkivi ja Hersoni oblastites tehtud edukat vastupealetungi, sai Bahmuti - Soledari rinne sõja oluliseks piirkonnaks, olles üks väheseid rindejooni Ukrainas, kus Venemaa relvajõud üritasid teostada pealetungi. Rünnakud linnale intensiivistusid 2022. aasta novembris, kui ründavaid Vene vägesid tugevdasid Hersoni rindelt ümber paigutatud üksused ja äsja Venemaalt mobiliseeritud sõdurid. 2022. aasta lõpust alates jäi seda osa rindejoonest iseloomustama kaevikusõda, kus Ukraina väed oli kaitsvam ja Vene väed ründavam pool. Eriti suuri kaotusi ilma märkimisväärse eduta kandsid pidevalt ründavad Venemaa üksused. Lahinguid Bahmuti pärast on intensiivsuselt võrreldud I maailmasõja ja II maailmasõja omadega.

Lahingu käik
------------

Venemaa 2022. aasta sissetungil Ukrainasse oli Venemaa põhieesmärk hõivata Donetski ja Luhanski oblastist koosnev Donbassi piirkond. Alates 17. maist alustasid Vene väed Bahmuti tulistamist, tappes esimesel päeval viis inimest. Pärast Popasna langemist 22. mail tõmbusid Ukraina väed sellest linnast eemale ja tugevdasid positsioone Bahmuti juures. Bahmuti pommitamine jätkus juunis ja juulis, eskaleerudes pärast Siverski lahingu algust 3. juulil.

### Venemaa pealetung (august–oktoober 2022)

1. augustil alustasid Vene väed ulatuslikke maapealseid rünnakuid Bahmuti lõuna- ja kagupoolsetele asundustele. 4. augustil õnnestus Wagneri grupi palgasõduritel läbi murda Ukraina kaitsest ja jõuda Bahmuti idaserva. Järgnevatel päevadel jätkasid Vene väed lõunast Bahmuti ründamist, kusjuures Ukraina kindralstaap teatas hiljem, 14. augustil, et Vene väed saavutasid Bahmuti lähistel "osalise edu". Üheksandaks päevaks pärast rünnaku algust olid Vene Föderatsiooni relvajõud suutnud tungida keskmiselt 10 kilomeetri sügavusele Ukraina relvajõudude positsioonide sügavusse, jõudes linna lähedusse.

12. augustil ei suutnud Vene relvajõud oma pealetungioperatsiooni edukalt jätkata ja olid kaotustega sunnitud taganema Jakovlevka, Kodema, Veršina ja Veselaja Dolina piirkonnas (5 kilomeetrit linnast kagus), kuid üritasid vasturünnakuid. Augusti alguse kaotuste tõttu täiendati järjest suuremat osa vägedest Luhanski ja Donetski tunnustamata rahvavabariikide sundmobiliseeritud kodanikega, kuid nende väeosade moraal oli äärmiselt madal. Seetõttu alustasid Wagneri grupi väeüksused augusti keskpaigas taganevate väeosade väljavahetamist, mängides võtmerolli olemasolevate positsioonide hoidmisel-tugevdamisel, mitte lubades rindel kokku kukkuda ning mitte võimaldades Ukraina relvajõududel samal ajal vasturünnakuid teha. 21. augustiks oli Vene relvajõudude rünnakujõud ammendunud ja edasiliikumine lõppes uusi märkimisväärseid territooriume vallutamata, mis näitas sellega okupantide vägede suutmatust taktikalisi edusamme pöörata operatiivseteks või strateegilisteks.

21. septembril põles Bahmutis Martõnovi nimeline kultuuripalee, kus asus humanitaarabi keskus. 22. septembril toimunud Venemaa raketilöök hävitas linna poolitava Bahmuti jõe peamise silla, häirides nii tsiviilisikute liikumist kui ka Ukraina sõjalist logistikat. 12. oktoobril väitsid Vene väed, et vallutasid Bahmuti linnast 3 km lõuna pool asuva Opõtne ja Ivanhradi asulad. Ukraina allikate sõnul tõrjus 24. oktoobril toimunud väike vastupealetung Vene väed välja mõnest tehasest linna idaservas.

27. oktoobril saavutasid Vene relvajõud kontrolli Bahmuti tsemenditehase üle. Samal ajal alustati Iraanist hangitud droonide abil linna tulistamist (oktoobri keskel saabus Vene Föderatsiooni ca 450 Iraani drooni).

### Talvine eskalatsioon (november–detsember 2022)

Novembri alguseks oli suur osa lahingutest Bahmuti ümber jäänud kaevikusõja tingimustesse, kusjuures kumbki pool ei teinud olulisi läbimurdeid ning iga päev teatati sadadest inimohvritest suurtükitule võitluste tagajärjel. Vene väeosad muutsid oma taktikat, koondades mitu väikest jalaväerühma üheks rünnakuks, et murda läbi rinde kitsastel lõikudel võitluses kurnatud Ukraina kaitsjatega. Vene väed vallutasid 28.–29. novembril Bahmuti lõunatiival mõned külad ning tegid väikeseid edusamme Opõtnes.

3. detsembril kirjeldas Ukraina idaväejuhatuse pressiesindaja Serhii TŠerevatõi Bahmuti rinnet kui lahingute "kõige verisemat, julmemat ja jõhkramat sektorit senises Vene-Ukraina sõjas", lisades et ainuüksi viimase ööpäeva jooksul on venelased korraldanud 261 suurtükirünnakut. 9. detsembril süüdistas president Volodõmõr Zelenskõi Venemaad Bahmuti hävitamises, nimetades seda "järjekordseks Donbassi linnaks, mille Vene armee muutis põlenud varemeteks". Üks lahingute pealtnägija nimetas Bahmuti rinnet "lihaveskiks", lisades et venelased annavad Bahmutile suurtükituld 24/7. Üks Ukraina suurtükiväelane väitis, et 80 protsenti linna jäänud tsiviilelanikkonnast, kes elas keldrites ja keda varustasid vajalikuga aeg-ajalt linna sisenevad mobiilsed toidukaubaveokid, on venemeelsed.

13. detsembril väitsid Vene allikad, et Wagneri grupi võitlejad murdsid läbi kaitsest Ida-Bahmuti piirkonnas ja liikusid edasi mööda Patrice Lumumba tänavat tööstusrajoonis, vallutades täielikult betoonitehase ja vahuveinitehase. Wagner grupp pidas väidetavalt raskeid lahinguid ka Pidhorodnes, mis asub Bahmuti kirdeosas ning saavutas edusamme Opõtnes, Bahmuti lõunapoolsel osas. Venemaa allikad väitsid lisaks, et Bahmuti ida- ja kaguosas on alanud ägedad tänavavõitlused, väites samas, et 90% Opõtnest on vallutatud, kuigi Ukraina väeosad osutasid ägedat vastupanu. Ukraina kindralstaap teatas, et nad tõrjusid edukalt tagasi rünnakud Bahmuti kirde- ja lõunaosas vastavalt Soledari ja Kurdiumivka suunal. 17. detsembril ilmusid veebis kaadrid Bahmuti kesklinnas asuvatest kaevikutest, mis näitasid, et Ukraina kaitsjad on valmistunud linnalahinguteks.

18.–19. detsembril sooritasid Ukraina väed Suurbritannia poolt annetatud Wolfhound TSV raskete tugisõidukite toel vasturünnakuid ning tõrjusid Wagneri grupi väeosad tänavakokkupõrgete käigus tagasi linna äärde selle idaosas. Samal ajal teatas Ukraina väejuhatus, et iga päev tõrjutakse viie kuni seitsme Vene rünnakrühma rünnakuüritusi Bahmuti äärelinnades. Ukraina pool teatas ka, et rohke drooniseire võimaldas kiiresti reageerida väikeste Venemaa väegruppide rünnakutele äärelinnas, väites samas, et Venemaa ei kontrolli Bahmuti idapoolset tööstustsooni.

20.–21. detsembril tegi president Volodõmõr Zelenskõi etteteatamata visiidi Bahmuti rindele, kus ta kohtus sõduritega, autasustas neid medalitega ja pidas kõnesid. Samal ajal jätkus Bahmuti äärelinnades tugev suurtükituli ja peeti lahingud, kui Vene väed üritasid jätkuvalt murda ukrainlaste kindlustatud positsioone.

Ukraina Donetski oblasti kuberner Pavlo Kirilenko ütles 26. detsembril, et üle 60 protsendi Bahmuti infrastruktuurist on kahjustatud või hävinud. ISW teatas, et Venemaa edasitung Bahmuti suunas saavutas kulminatsiooni 28. detsembriks ning et Venemaa ja Wagneri grupi väed ei suutnud peale seda jätkata varasemate jalaväerünnakute ja suurtükitule intensiivsusega.

### Jätkuvad rünnakud (jaanuar 2023 – aprill 2023)

Pärast pealetungi 2023. aasta jaanuari alguses vallutasid Vene väed 16. jaanuariks 2023 lähedalasuva Soledari linna, mis asub Bahmuti linnast 20 kilomeetrit põhja pool, see aitas Vene vägedel põhja suunast Bahmuti poole edasi liikuda. 19. jaanuaril sai teatavaks, et Vene väed vallutasid Kleštšievka küla jätkuvate pealetungide käigus Bahmuti lähedal.

USA ametnik ütles vestluses Reutersiga, et Ukraina on Bahmuti kaitsmiseks kulutanud märkimisväärseid ressursse ning suure tõenäosusega tõrjuvad venelased lõpuks ukrainlased sealt välja. France Presse kirjutas Ameerika kõrgele ametnikule viidates, et Washington soovitas Kiievil oma väed linnast välja tuua. 1. veebruaril teatas The New York Times, et venelased on veelgi suurendanud rünnakute intensiivsust Bahmuti linnas ja linna ümbritsevate, vene vägede kontrolli all mitteolevate piirkondade vastu. 5. veebruaril teatas Briti kaitseministeerium, et Vene väed suutsid suurtükitule all hoida linnast põhja pool asuvaid maanteid M03 ja H32, mis olid Ukraina vägede põhiline Põhja-Bahmuti varustustee. 11. veebruaril vallutasid Vene väed Bahmutist kirdes asuva Krasna Hora küla. 17. veebruaril teatas Jevgeni Prigožin Paraskovjevka küla täielikust okupeerimisest Wagneri grupi vägede poolt.

Analüütikute andmetel võisid sel ajal Venemaa kaotused tõusta Bahmuti ja Vuhledari pärast peetavates lahingutes 820 hukkununi päevas. 13. veebruaril teatas Ukraina valitsus, et nende kaitse Paraskoviivka külas on raugemas ning ägedad lahingud toimuvad ööpäevaringselt. 22. veebruariks olid Vene väed piiranud Bahmuti sisse idast, lõunast ja põhjast.

4. märtsil ütles Bahmuti aselinnapea uudisteteenistustele, et toimusid intensiivsed tänavalahingud, kuid Vene väed ei ole linna üle kontrolli saavutanud. Wagneri grupi juht teatas samal päeval, et linn on küll sisse piiratud, kuid ukrainlaste kontrolli all on endiselt nende peamine varustusliin, loode poolt linna suunduv maantee. 5. märtsil ütles Ukraina vägede kindralpolkovnik Oleksandr Sõrskõi, et lahingud on jõudnud "kõrgeima pingetasemeni".

7. märtsil viisid Ukraina väed läbi kontrollitud taganemise lääne poole linna läbivat Bahmutka jõge. Pärast seda väitis Wagneri grupp, et on vallutanud Ida-Bahmuti.
11. märtsil teatas Briti kaitseministeerium, et kesklinnas tähistab Bahmutka jõgi nüüd rindejoont. Mõlemad lahingu osapooled väitsid, et on tapnud ja haavanud sadu teise poole sõdureid. Lahingutes oli jõgi saanud edasi tungivate Wagneri üksuste "hävitamise tsooniks", samal ajal kui Ukraina vägesid ähvardas ümberpiiramise korral äralõikamine viimasest varustusliinist.

Vene allikate andmetel kontrollis Wagneri grupp 18. märtsi seisuga umbes 70% Bahmuti linna territooriumist. 26. märtsil teatas CNN, Wagneri väeosade väidetel on nad täielikult vallutanud strateegiliselt olulise Azomi tehase Bahmutis.

Lahing Bahmutis, aprill 2023
Ukraina polkovnik Jevgeni Meževikin ütles The New York Timesile, et Bahmutist võib saada sõja pöördepunkt. Polkovnik kinnitas, et Vene vägede rünnakute intensiivsust Bahmutis aeglustati ning linna lõpliku ümberpiiramise oht hoiti ära. Kui varem ründasid Vene väed 20 kuni 40 sõduri kaupa kõikides suundades korraga, siis sellised rünnakud muutusid harvemaks. Meževikini sõnul oli Venemaa kõik reservid rünnakutes ära kulutanud. Bahmuti põhja- ja lõunaosas oli polkovniku sõnul Vene vägede rünnakud suudetud pidama saada, kuid linna keskel käisid veel ägedad lahingud ning Vene väed said hoonete varjus edeneda.

### Sõjategevus 2023. aasta maikuust praeguse ajani

Sõjauuringute instituut (ISW) hindas, et 2023. aasta mai alguseks oli Ukraina kontrolli all 1,89 ruutkilomeetrit (4,54%) linnast. 6. mail teatasid Ukraina sõjaväeallikad, et venelased tulistasid linna fosforimoonaga ning avaldati mitmeid videoid ja fotosid, mis näitasid pommitamise tagajärgi.

Tšetšeenia juht Ramzan Kadõrov nõustus Jevgeni Prigožini sõnul Wagneri grupi vägede asendamisega linnas tšetšeeni üksustega. 7. mail teatas Prigožin, et Valeri Gerassimov jätkab suurtükiväe laskemoona jagamist Wagneri vägedele ning Wagneri väed jäävad seepärast Bahmuti. 9. mail väitis Prigožin, et "tema vägedel oli keelatud taganeda". Tema sõnul "said nad lahingukäsu, kus öeldi, et positsioonidelt taganemist käsitletakse riigireetmisena. Kui laskemoona pole, taandume oma positsioonidelt... "

Sõjauuringute instituut teatas 12. mail, et Ukraina väed ajasid Bahmutist umbes 4 kilomeetrit loodes asuva Berhivske veehoidla lõunakaldalt välja Vene väed. Ukraina kaitseministeerium väitis 16. mail, et nende väed vabastasid Bahmuti põhja- ja lõunaosa eeslinnadest 20 ruutkilomeetrit, kuid tunnistas ka, et venelased on linnas endas mõningaid edusamme teinud, kasutades nii langevarjureid kui ka suurtükiväge.

20. mail teatas Prigožin Bahmuti linna hõivamisest Wagneri vägede poolt ning ütles, et annab hõivatud alad enne tagasitõmbumist Vene regulaarvägedele üle. Ukraina lükkas väited hõivamise kohta tagasi. Ukraina asekaitseminister Hanna Maliar väitis, et "olukord on kriitiline", kuid Ukraina väed kontrollivad endiselt linna piirkondi. Veidi hiljem väitis ka Venemaa kaitseministeerium, et linn on vallutatud.

ISW kordas 26. mail Hanna Maliar väiteid, et Ukraina väed säilitasid endiselt positsioone linna edelaservas. ISW märkis oma 27. mai aruandes Venemaa pealetungitegevuse drastilist vähenemist Bahmutis ja selle ümbruses. 28. mai aruandes kordas ISW Prigožini avaldust, milles kinnitati, et Vene väed alustavad abioperatsioone ning et Wagneri vägede täielik väljaviimine toimub alles 5. juunil. 

2. juunil aruandes teatas Ukraina pool, et Wagneri grupp ei osale sõjategevuses ning neid asendavad Vene regulaarväed kasutavad kaitsestrateegiat. Prigožin väitis, et Vene regulaarväed üritasid Wagner grupi sõdureid nende linnast väljumisel rünnata teele paigaldatud tankitõrjemiinide abil, kuid et õigeaegse hoiatuse tõttu ei saanud tema meestest keegi viga.

Ljuti võitlejad vabastatud Klištšijivkas 2023. aasta septembris
Juuni lõpus hõivas Ukraina 28. brigaad Vene vägede positsioonid Bahmuti lähedal asuva Kurdjumivka alevi juures. 25. juulil vallutasid Ukraina väed strateegiliselt olulised kõrgustikud Klištšijivka suunal. See võimaldas korraldada pidevat suurtükirünnakuid Bahmutile, et vabastada ka asula läänepoolne osa. Ukraina allikad väitsid, et Vene väed linnas on "lõksu püütud", kuna kõik katsed linnast lahkuda või vägesid juurde tuua, jäävad suurtükirünnakute alla.

8. septembril väitsid Vene allikad, et Ukraina edusammud Klištšijivka suunal on nähtavad. Ukraina 3. ründebrigaadi ülesandeks oli küla vabastamine ning brigaadi komandör rõhutas, et Ukraina kasutatavad kobarpommid on takistanud Vene abijõude saabumist külla. 9. septembril alustas 3. rünnakbrigaad pealetungi naaberküla Andrijivka vabastamiseks ning 15. septembril teatatigi küla vabastamisest.

17. septembril teatasid siseminister Ihor Klõmenko ja kindral Oleksandr Sõrskõi, et Klištšijivka küla on täielikult vabastatud Vene vägedest ning president Volodõmõr Zelenskõi õnnitles rünnakubrigaade külade vabastamise puhul 18. septembri hommikul.

Viited
------

1. ↑  "Можливості ще не вичерпані": обороною Бахмута керує генерал Гнатов, який виходив із Криму з морпіхами (vaadatud: 22.03.2023)
2. ↑  Юрій Бутусов. Блискуча перемога українських військ та розгром росіян у битві за Андріївку Джерело: https://censor.net/ua/r3443801 - Tsensor.NET, 16.09.23 (vaadatud: 17.09.2023)
3. ↑  Бійці ЗСУ в боях за Бахмут тестують кілька систем управління військами – Жорін (vaadatud: 08.08.2023)
4. ↑  Юрій Корогодський. Під Бахмутом загинув Герой України Дмитро Коцюбайло, який мав позивний "Да Вінчі" - Lb.ua, 07.03.2023 (vaadatud: 07.03.2023)
5. ↑  ССО «Азов» стали окремою штурмовою бригадою Сухопутних військ (vaadatud: 29.01.2023)
6. ↑  НАД КЛІЩІЇВКОЮ ЗАМАЙОРІВ УКРАЇНСЬКИЙ ПРАПОР (vaadatud: 17.09.2023)
7. ↑  Зеленський нагородив бійців 57-ої бригади за захист Бахмута (vaadatud: 18.07.2023)
8. ↑  Суцільна руїна та регулярні обстріли: 60 бригада ЗСУ бере участь у боях в Бахмуті (відео) (vaadatud: 20.08.2023)
9. ↑  "Рота р\*сні навіки гнитиме в українському полі": батальйон "ДУК" під Бахмутом помстився за Да Вінчі (vaadatud: 12.03.2023)
10. ↑  Воїни 80 ОДШБр штурмують позиції окупантів під Бахмутом. ВIДЕО Джерело: https://censor.net/ua/v3429991 (vaadatud: 10.07.2023)
11. ↑  Ukraine war: Russians slowly take ground around Bakhmut (vaadatud: 19.02.2023)
12. ↑  ЛЮДМИЛА САДЛОВСЬКА.Командувач ССО відвідав Бахмут - Korrespondent.net, 04.02.2023 (vaadatud: 04.02.2023)
13. ↑  НАД КЛІЩІЇВКОЮ ЗАМАЙОРІВ УКРАЇНСЬКИЙ ПРАПОР (vaadatud: 17.09.2023)
14. ↑  HANNA ARHIROVA (8. märts 2023). "Russian forces claim progress in Bakhmut but no end in sight". *apnews.com* (inglise). AP News. Vaadatud 8. märtsil 2023.
15. ↑  Kateryna Stepanenko; Frederick W. Kagan (12. märts 2023). "Russian Offensive Campaign Assessment, March 12, 2023". *understandingwar.org* (inglise). ISW. Vaadatud 15. märtsil 2023. The conflict between the Russian Ministry of Defense (MoD) and Wagner Group financier Yevgeny Prigozhin likely reached its climax against the backdrop of the Battle of Bakhmut.
16. ↑  Why the battle for the small city of Bakhmut is so important to both Russia and Ukraine. Canadian Broadcasting Corporation. 1. December 2022.
17. ↑  Says Russian Claims About Control Of Soledar Untrue, Fighting Continues.[*alaline kõdulink*] Radio Free Europe / Radio Liberty. 11. January 2023.
18. ↑  Russians trying to improve tactical position in Bakhmut direction. Ukrinform. 16. June 2022.
19. ↑  RUSSIAN OFFENSIVE CAMPAIGN ASSESSMENT, AUGUST 9. Institute for the Study of War. Дата обращения: 23. сентября 2022.
20. ↑  RUSSIAN OFFENSIVE CAMPAIGN ASSESSMENT, AUGUST 12 Institute for the Study of War. Дата обращения: 23. сентября 2022.
21. ↑  RUSSIAN OFFENSIVE CAMPAIGN ASSESSMENT, AUGUST 14. Institute for the Study of War. Дата обращения: 23. сентября 2022.
22. ↑  RUSSIAN OFFENSIVE CAMPAIGN ASSESSMENT, AUGUST 21. Institute for the Study of War. Дата обращения: 23. сентября 2022.
23. ↑  Russian occupiers destroy bridge that bisects Bakhmut. Ukrainske Pravda, 22. September 2022.
24. ↑  A Fierce Ukrainian Mechanized Brigade Is Routing Russian Mercenaries In One Symbolic Eastern Town. Forbes, 25. October 2022.
25. ↑  Iran is preparing to send additional weapons including ballistic missiles to Russia. Дата обращения: 15. ноября 2022.
26. ↑  ournalist Yuriy Butusov tells Radio NV about Russian gains and losses at Bakhmut. Radio NV, 2. December 2022.
27. ↑  Bakhmut has reputation as most bloody, cruel and brutal part of front. Yahoo News. 3 December 2022.
28. ↑  Russia Has 'Destroyed' Bakhmut; Donbas Front Lines 'Difficult': Zelensky. Newsweek. 9. December 2022.
29. ↑  Russian Offensive Campaign Assessment, December 11. The Institute for the Study of War.
30. ↑  Russian Offensive Campaign Assessment, December 17. The Institute for the Study of War, 17. December 2022.
31. ↑  Ukrainian Drone Captures Horrors of Bakhmut Battle as Fighting Rages—Video. Newsweek, 20. December 2022.
32. ↑  Explosions Every Minute:Inside Bakhmut As Fighting Rages. RFE/RFL, 19. December 2022.
33. ↑  Institute for the Study of War. Institute for the Study of War, 25. March 2022.
34. ↑  Russia claims capture of Klishchiivka near Ukraine's Bakhmut. Reuters, 20. January 2023.
35. 1 2  Ukraine should focus on preparing offensive, not Bakhmut battle: US official. France24.
36. ↑  Bakhmut: Fighting in the street but Russia not in control - deputy mayor BBC News, 4. March 2023
37. ↑  Ukraine war: Bakhmut defenders double down - Zelensky. BBC News.
38. ↑  Bakhmut: Fighting in the street but Russia not in control - deputy mayor. BBC News, 4. March 2023.
39. ↑  Ukraine war: Russia's Wagner Group claims full control of eastern Bakhmut districts. Euronews, 8. March 2023.
40. ↑  Ukraine, Russia say hundreds of enemy troops killed in battle for Bakhmut. Reuters, 11. March 2023.
41. ↑  Ukraine's military estimates 50-100 Russian troops are killed in Bakhmut sector daily.The Kyiv Independent.
42. ↑  Russian Offensive Campaign Assessment, March 18, 2023. Institute for the Study of War.
43. ↑  Wagner in ‘full control’ of AZOM plant in Bakhmut, reports Russian state media. CNN, March 26, 2023
44. ↑  Sõja 401. päev. err.ee, 31. märts 2023
45. ↑  Russian Offensive Campaign Assessment. Institute for the Study of War.
46. ↑  Russian Offensive Campaign Assessment, May 7, 2023". Institute for the Study of War.
47. ↑  Ukraine's forces retake about 20 square kilometers of land near Bakhmut. www.ukrinform.net. 16 May 2023.
48. ↑  Putin congratulates Russia troops, Wagner for capturing Bakhmut. Al Jazeera, 20 May 2023.
49. ↑  Russian forces tried to blow up my men, says mercenary boss Prigozhin. Reuters. 3 June 2023.
50. ↑  ​Ukrainian Warriors Carried Out Successful Assault on Occupiers’ Positions Near Kurdyumivka (Video) (vaadatud: 06.07.2023)
51. ↑  Ukraine says Russian troops 'trapped' in eastern city of Bakhmut. Reuters. Retrieved 17 August 2023.
52. ↑  Ukrainian troops reclaim a village near Bakhmut. AP. Retrieved 15 September 2023.
53. ↑  Ukraine Recaptures Village Near Bakhmut. U.S. News & World Report. Reuters. Retrieved 17 September 2023.

Välislingid
-----------

* Leo Kunnas: Soledar ja Bahmut ei ole strateegiliselt tähtsad. uueduudised.ee, video, 10. jaanuar 2023
* Sõja 377. päev: Bahmuti lahingud kurnavad nii Vene kui ka Ukraina vägesid. err.ee, 07. märts 2023
* Veristes lahingutes Bahmuti nimel langeb iga päev sadu Ukraina ja Vene sõdureid. Postimees, 13. märts 2023
* Ukraine war: Battle for Bakhmut 'stabilising' - Ukraine commander. BBC News, 25. märts 2023
* Ukraine claims gains in Bakhmut after Russia denials. BBC News, 12. mai 2023
* Ukraine, Russia swap prisoners near Bakhmut. DW, 26. mai 2023 (video, 2:25)
* 463. sõjapäev Ukrainas: Venemaa asus Bahmutis kaitsesse. Postimees, 1. juuni 2023.
* 572. sõjapäev Ukrainas: Ukraina teatel murti Vene kaitseliin Bahmuti lähedal. maailm.postimees.ee, 18. september 2023.